Document ID: /fineweb-2-swissfilter-quality_10-filterrobots/filtered/02818.jsonl.gz/199

Nakon ručka u Tomislavgradu krenuli smo put Šujice i dalje prema Livnu. Htjedosmo vidjeti divlje konje, koji se ponekad mogu vidjeti kod Borove Glave, ali nam rekoše da je to ovoj vrućini gotovo nemoguće. – Tek predvečer se spuštaju s planine – rekoše – dolje na one lokve, ali po ovoj suši i te su lokve presušile. Teško ćete ih vidjeti.U Livnu preko 40 stupnjeva. Osveženje ne pruža ni hladno pivo una terasi središnjeg trga. Čovjek si razmišlja kako su ljudi prije uopće preživljavali za vrijeme ovakvih suša. U Šujici svakako vrijedi pogledati stari most, još iz turskog vakata. Vidiljiv je i u filmu “Konjanik” Branka Ivande.